**DRAGON ÉS FOLKBOAT ORSZÁGOS BAJNOKSÁG – SONNENSCHEIN KUPA**

**GETRONICS NAGYDÍJ POWERED BY 4IG –** 2019. szeptember 25-29.

VERSENYKIÍRÁS

**Rendező szervezet:** Magyar Dragon Szövetség (MDSZ)
 a Tihanyi Hajós Egylettel (THE) közösen.

**Verseny időpontja**: 2019. szeptember 26-29.

**Verseny helyszíne:** Tihany, Tihanyi Hajós Egylet ([www.thesail.hu](http://www.thesail.hu))

 8237 Tihany, Kenderföld u. 19.

Kapcsolat: Náray Vilmos (MDSZ), info@dragonclass.hu

 Rutai Andrea (THE), Andi.rutai@thesail.hu

*Jelen Versenykiírás [NP]-vel jelölt pontjai megsértéséért hajó nem adhat be óvást. Ez megváltoztatja az RRS 60.1(a) szabályt.*

*Jelen Versenykiírás [DP]-vel jelölt pontjai megsértéséért az óvási bizottság a kizárásnál kisebb büntetést is adhat.*

1. **Szabályok**
	1. A versenyt *A vitorlázás versenyszabályaiban* (RRS) meghatározott szabályok szerint rendezik.
	2. Az eseményen érvényes további dokumentumok.
		1. A résztvevő hajóosztályok osztályszabályai.
		2. Jelen Versenykiírás (VK) és a Versenyutasítás (VU).
		3. Az MVSz Versenyrendelkezései (VR).
	3. Ha a magyar és angol nyelvű dokumentumok között eltérés van, az angol nyelvű az irányadó.
	4. Ha a VK és VU rendelkezései között ellentmondás van, a VU a mérvadó. Ez módosítja az RRS 63.7 szabályt.
2. **Hirdetések [NP] [DP]**
	1. A World Sailing 20. rendelkezésével összhangban a rendező szervezet által a nevezéskor átadott hirdetési matricákat, zászlókat vagy versenyzői mezeket a hajóknak illetve legénységüknek a versenyutasítás szerint viselniük kell.
	2. Az elveszett zászlókat vagy matricákat a versenyrendezőség utasításának megfelelően pótolni kell.
3. **Részvételi jogosultság [NP] [DP]**
	1. A versenyen a Dragon és Folkboat osztályok hajói indulhatnak.
	2. A hajók rendelkezzenek érvényes felelősségbiztosítással és hajólevéllel. Dragon osztályban a felelősségbiztosítás minimális értéke 1,5 millió euró. Ez módosítja a VR vonatkozó rendelkezését.
	3. Magyar állampolgárságú versenyzők csak akkor vehetnek részt a versenyen, ha megfelelnek a VR vonatkozó előírásainak.
	4. Magyar lajstromba vett hajók esetében a hajón tartózkodó személyek közül legalább egynek érvényes hajóvezetői engedéllyel kell rendelkeznie.
	5. A legénység minden tagja legyen egy World Sailing tag nemzeti hatósághoz tartozó klub tagja.
	6. Dragon osztályban klasszikus értékelésben csak a Magyar Dragon Szövetség által „klasszikus”-ként regisztrált hajókat illetve külföldi illetőségű hajók esetében a felmérési bizonylatuk szerint 1973 előtt, fából épült hajókat vesszük figyelembe.
	7. A regisztráció során a fentieket igazoló okmányokat be kell mutatni. Ezt helyettesítheti, ha az okmányok másolatát előzetesen megküldik a rendező szervezetnek illetve ha az okmányok rendelkezésre állnak az osztályszövetségnél vagy a Magyar Vitorlás Szövetség VIHAR informatikai rendszerében.
	8. A magyar bajnoki cím elnyerése tekintetében a VR vonatkozó előírásai érvényesek.
4. **Nevezés [NP]**
	1. Nevezni a VIHAR rendszerben lehet, de elfogadjuk az e-mailben a mellékelt jelentkezési lapon az alábbi címre küldött jelentkezéseket is: info@dragonclass.hu.
	2. A nevezés a nevezési díj megfizetésével válik érvényessé.
	3. A nevezési díj, amely tartalmazza a hajók vízi tárolását, az utánfutók parti tárolását, illetve egyszeri ki- és bedaruzást a verseny idején:
		1. Dragon osztályban a Magyar Dragon Szövetség tagjai számára, akik 2019. évre érvényes tagsággal rendelkeznek, 40.000 Ft/hajó, más nemzeti osztályszövetségi tagok számára 200 euró/hajó.
		2. Folkboat osztályban 40.000 Ft/hajó.
		3. Kísérő- vagy edzőmotoros regisztrációs díja 300 euró, ami tartalmazza a ki- és bedaruzást valamint a kikötői díjakat.
	4. A nevezési és regisztrációs díjat legkésőbb 2019. szeptember 15-ig átutalással meg kell fizetni a Magyar Dragon Szövetségnek. Szeptember 15. után átutalt vagy a helyszínen befizetett nevezés esetén a fent nevezett díj 45.000 Ft, illetve 225 EUR.

*Bankszámla*

*Számlatulajdonos: Magyar Dragon Szövetség Egyesület, 2030 Érd, Csenkesz u. 4.*

*Bank neve: K&H Bank Zrt.; Bank címe: 1051 Budapest, Vigadó tér 1.*

*IBAN szlaszám: HU59 1040 1093 0002 4979 0000 0009*

* 1. A nevezést csak írásban lehet visszavonni. Ha a nevezést 2019. szeptember 15. előtt vonják vissza, a nevezési díj 80 százalékát visszatérítjük. Szeptember 15. utáni lemondás esetén nincs visszatérítés.
1. **Regisztráció [NP]**
	1. Minden hajót a helyszínen regisztrálni kell. A regisztrációra a THE kikötőjében berendezett Versenyirodán a 7. pontban megadott időpontban és helyen kerül sor.
	2. A regisztráció során véglegesítjük a nevezéseket és ellenőrizzük a 3. pontban részletezett részvételi jogosultságot igazoló okmányokat.
	3. A regisztrációkor Dragon osztályban legénységi súlymérésre kerül sor.
	4. A rendező szervezet felkérheti a hajókat, hogy egy VIP-futam idejére egy fő vendéget vegyen a fedélzetre. A hajónak a regisztrációkor nyilatkoznia kell, hogy vállalja-e a vendég fedélzetre vételét. A VIP-futam eredménye nem számít a végeredménybe. A VIP-futam idejét a VU-ban közli a versenyrendezőség.
2. **Felmérési követelmények, felszerelés és legénység ellenőrzése [NP]**
	1. A regisztráció során, a 7. pontban jelzett időpontban a hajók, a vitorlázat és a felszerelés ellenőrzésére kerülhet sor.
	2. Dragon osztályban a versenyen maximum 8 darab, előzetesen felmért vitorla használható, amelyek adatait a mellékelt Vitorlajegyzéken a regisztrációkor le kell adni.
	3. A vízen lévő hajókon a célba érés után is sor kerülhet ellenőrzésekre.
	4. A hajókon a verseny idején rajta kell legyen az osztályelőírásban előírt felszerelés. [DP]
	5. A Versenyrendezőség ellenőrizheti, hogy a versenyben lévő hajókon a nevezett legénység tartózkodik-e. [DP]
	6. Dragon osztályban a magyar felségjelű hajók csak a Magyar Dragon Szövetség által regisztrált HUN-rajtszámokkal indulhatnak. Az idegen felségjelzéseket a vitorlákról el kell távolítani, vagy ha ez nem lehetséges, azokat jól látható módon át kell húzni. A külföldi hajók minden vitorlájukon csak a nevezés szerinti felségjelű vitorlákat használhatják.
3. **Versenyprogram**

A Versenyrendezőség összesen tíz és naponta legfeljebb három futam megtartását tervezi. Kedvezőtlen, a verseny érvényességét veszélyeztető időjárási körülmények esetén, az osztályszövetség képviselőinek beleegyezésével, legfeljebb egy versenynapon a versenyrendezőség négy futamot is tarthat.

szept. 25., szerda: 17.00-20.00: Regisztráció, technikai ellenőrzés

szept. 26., csütörtök: 08.00-11.00: Regisztráció, technikai ellenőrzés

 12.30: ünnepélyes megnyitó és kormányosértekezlet

 14.00: 1. futam első figyelmeztető jelzése.

 Napi tervezett futamszám: 3

szept. 27., péntek: Első figyelmeztető jelzés: 10.00 óra.

 Napi tervezett futamszám: 3.

szept. 28., szombat: Első figyelmeztető jelzés: 10.00 óra

 Napi tervezett futamszám: 3.

szept. 29., vasárnap: Első figyelmeztető jelzés: 10.00 óra

 Napi tervezett futamszám: 1.

 Utolsó lehetséges „első” figyelmeztető jelzés időpontja: 13.00 óra.

 Díjkiosztó időpontja: 17.00 óra.

1. **Versenyutasítás**

A Versenyutasítást a regisztrációnál adjuk át a versenyzőknek.

1. **Helyszín [NP]**
	1. A mellékelt térkép mutatja a kikötő és a verseny helyszínét.
	2. A pálya a Tihanyrév-Zamárdi-Alsóörs-Balatonfüred vízterületen, a személyhajózási útvonalakon kívül kerül kitűzésre. Kedvezőtlen szélviszonyok között a Versenyrendezőség a pályát a Tihanyrév-Balatonszemes-Zánka vízterületen is kitűzheti.
2. **Versenypálya [NP]**
	1. A versenypálya cirkáló-hátszél jellegű, telepített rajt- és célvonallal.
	2. A futamok célideje kb. 50 perc.
	3. A vízterület jelzésének részleteit, a versenypálya és a pályajelek leírását a Versenyutasítás tartalmazza.
3. **VHF-rádiók használata [NP]**
	1. A hajóknak a hajózási VHF frekvenciákon (156-162 MHz) adunk információkat a versenyről.
	2. A használt csatornát a hirdetőtáblán a Versenyrendezőség közzéteszi.
	3. A Versenyrendezőség felhívja a versenyzők figyelmét, hogy a VHF-rádiók fedélzeti használatára jogszabályok vonatkoznak, és a hajótulajdonos illetve a kormányos felelőssége, hogy ezeknek megfeleljen.
4. **Büntetési rendszer**

Az RRS 44.1 szabály úgy változik, hogy büntetés vállalásakor két fordulat helyett egy fordulatot kell végezni.

1. **Pontszámítás**
	1. Folkboat osztályban a hajók időeredményeit az osztály által elfogadott előnyszámok szerint korrigáljuk, és a pontszámok a korrigált idő szerint kerülnek kiszámításra.
	2. A verseny érvényességéhez minden hajóosztályban négy érvényes futam szükséges. Négy futam esetén minden futam pontszáma beszámít az összetett eredménybe. Öt vagy több érvényes futam esetén a legrosszabb futam pontszáma nem számít az összetett eredménybe.
2. **Kísérőmotorosok [NP] [DP]**
	1. A kísérőmotorosokat a versenyirodán a regisztráció során regisztrálni kell, és meg kell adni, hogy melyik hajó(ka)t kísérik.
	2. A kísérőmotorosokat a VU-ban megadott módon meg kell jelölni.
3. **Kikötői létesítmények és daruzás [DP]**
	1. Az eseményen résztvevő hajók legkésőbb 2019. szeptember 26-án 12.00 óráig a THE kikötőben vízen kell legyenek.
	2. A hajókat, amikor kikötőben vannak, a THE kikötőben a számukra kijelölt helyre kell kikötni.
	3. A hajókat a verseny időtartama alatt nem szabad kiemelni a vízből, kivéve a versenyrendezőség előzetes írásbeli engedélyével és annak megfelelően.
4. **Díjak [NP]**
	1. Dragon osztályban a verseny győztese egy évre elnyeri a Sonnenschein Kupát és a Magyar Nemzetközi Dragon Bajnokság győztese címet. A nemzetközi verseny első hat helyezettje díjazásban, az első három hajó legénysége éremdíjazásban részesül.
	2. Dragon és Folkboat osztályban a legjobb magyar hajó elnyeri a Magyar Bajnok címet (elnyerhetőség tekintetében a VR rendelkezéseit kell figyelembe venni).
	3. Mindkét osztályban az első három magyar hajó legénysége éremdíjazásban részesül.
	4. Dragon osztályban a 3.8 szerinti klasszikus hajók közül az első különdíjban, az első-harmadik hajók legénysége éremdíjazásban részesül.
	5. Folkboat osztályban a legjobb Nordic hajó különdíjat kap.
	6. További díjak is kiosztásra kerülhetnek.
5. **Felelősség kizárása és biztosítás**
	1. A hajók legénységei teljes egészében maguk felelnek biztonságukért, mind szárazon és mind vízen, s ezt a felelősséget sem jelen Versenykiírás, sem a Versenyutasítás, sem bármilyen egyéb rendelkezés nem korlátozza. Lásd az RRS 4. szabályt.
	2. Minden hajó legénysége maga dönt arról, hogy a hajó alkalmas-e az adott időjárási viszonyok között a vitorlázásra. Azzal, hogy kihajózik a kikötőből, a hajó megerősíti, hogy mind a technika mind pedig a legénység alkalmas az adott körülmények között a hajózásra.
	3. Regisztrációkor a hajó felelős vezetője deklarálja, hogy a nevezés feltételeként megszabott felelősségbiztosítással rendelkezik. Javasoljuk, hogy a résztvevők személyes balesetbiztosítással is rendelkezzenek.
	4. A Magyar Dragon Szövetség Egyesület, a Tihanyi Hajó Egylet, a THE kikötő tisztviselői, dolgozói vagy megbízottjaik, a versenyrendezőség és az óvási bizottság tagjai semmilyen felelősséget nem vállalnak a verseny ideje alatt bekövetkezett veszteségekért, károkért, személyes sérülésekért vagy halálesetért, sem a versenyen részt vevő kormányosok, sem a legénység, sem a hajók vonatkozásában.
6. **Parkolás és utánfutók tárolása**
	1. A hajókat a kikötőmester által meghatározott kikötőhelyre kell kikötni.
	2. A hajók és tulajdonosaik különösen felelnek a hajók ki- és bedaruzása során általuk biztosított hajóemelő hevederek állapotáért. A THE kikötő semmilyen felelősséget nem vállal a hevederek helytelen állapota, használata vagy szakadása következtében bekövetkezett károkért.
	3. A verseny alatt a kikötőben rendelkezésre álló parkolóhelyek korlátozottak, szombaton és vasárnap hajónként maximum egy személygépkocsi számára tudunk parkolóhelyet biztosítani.
7. **Fotó- és filmfelvételek, adatvédelmi rendelkezések**
	1. A nevezők nevezésükkel tudomásul veszik, hogy a versenyről, a versenyre történő ki- és behajózásról és a parti programokról film- és fotófelvételek készülhetnek, amelyeken a hajók illetve a hajón tartózkodó személyek látszhatnak.
	2. Ezeket a fotókat illetve filmfelvételeket – amennyiben nem sértik a személyiségi jogokat – a rendező szervezet korlátlanul felhasználhatja, nyilvánosságra hozhatja, értékesítheti illetve továbbadhatja harmadik személyeknek.
	3. A nevezők és résztvevők ezzel kapcsolatban mindennemű utólagos követelésről vagy kártérítési igényükről kifejezetten lemondanak.
	4. A résztvevők a regisztrációnál nyilatkoznak arról, hogy megismerték és tudomásul vették a Magyar Dragon Szövetség, illetve a Tihanyi Hajós Egylet adatvédelmi szabályzatát.
8. **További információk**

További információk elérhetők a [www.dragonclass.hu](http://www.dragonclass.hu/) és a [www.thesail.hu](http://www.thesail.hu) webhelyen. A szálláslehetőségekről és társasági programokról külön dokumentumban nyújtunk tájékoztatást.

**MINDEN RÉSZTVEVŐNEK JÓ SZELET ÉS SIKERES VERSENYT KÍVÁNUNK!**